จินตหรา พูนลาภ

| จินตหรา พูนลาภ   (ราชินีลูกทุ่งหมอลำคนแรก) |
| --- | --- |
จินตหรา พูนลาภ ในปี พ.ศ. 2550
เกิด: ทองใบ พูลลาภ 6 มีนาคม พ.ศ. 2512 (56 ปี) บ้านจานทุ่ง ตำบลสิงห์โคก อำเภอเกษตรวิสัย จังหวัดร้อยเอ็ด ประเทศไทย
อาชีพ: นักร้อง นักแสดง
ปีปฏิบัติงาน: พ.ศ. 2528 – ปัจจุบัน (40 ปี)
ผลงานเด่น: "ถูกหลอกออกโรงเรียน" (2530) "วานเพื่อนเขียนจดหมาย" (2530)  "พลังรัก" (2532) "คอยรักต่างแดน" (2535) "เจ้าบ่าวหาย" (2536) "สิ้นหวังที่วังตะไคร้" (2537) "รักซ้อนรัก" (2539) "รอพี่ที่ บ.ข.ส." (2540)  "รักโผล่โสนแย้ม" (2540)  "รักพังวังสามหมอ" (2540)  "นอนคอยที่บางแค" (2540)  "อะไรก็ได้" (2540)  "ผู้หนีช้ำ" (2541)  "ห่วงพี่ที่คูเวต" (2541)  "รักสลายดอกฝ้ายบาน" (2541) "น้ำตาสาววาริน" (2542)  "ลำดวนตำใจ" (2542)  "น้ำตาหล่นบนเถียงนา" (2543)  "เหงาใจในต่างแดน" (2543)  "รักร้าวที่บึงพลาญ" (2543)  "หมอชิตสองน้องคอย" (2543)  "สาวน้ำพองสะอื้น" (2544)  "ขอเพียงแค่สงสาร" (2544)  "แตงโมจินตหรา" (2544)  "นัดรอบ่พ้ออ้าย" (2545)  "มาทำไม" (Feat. ธงไชย แมคอินไตย์) (2545)  "พญานาคฝากรัก" (2547)  "น้ำตาหล่นบนเขื่อนลำปาว" (2550)  "มิสซิสเหี่ยน" (2552)  "ชีวิตฉันขาดเธอไม่ได้" (2553)  "บั้งไฟโก้ยโสธร" (2553)  "รักบ่าวอีสานใต้" (2555)  "ฟ้าฮ้องบึ้ม" (2558)  "ใจช้ำที่คำชะโนด" (2559)  "เต่างอย" (2560)  "วอนนางนอน" (2561)  "น้ำตาย้อยโป๊ก" (2562)  "พื้นที่ทับซ้อน" (2562)  "ส่างบ่สมน้องฮัก" (2567)
ส่วนสูง: 160 cm (5 ft 3 in)
บิดามารดา: อุทัย จันทร์เหลือง (บิดา) จันทร์ จันทร์เหลือง (พูลลาภ) (มารดา)
รางวัล: ศิลปินมรดกอีสาน สาขาศิลปะการแสดง (หมอลำลูกทุ่ง) พ.ศ. 2562
อาชีพทางดนตรี
แนวเพลง: ลูกทุ่ง หมอลำ คันทรี อินดี้
เครื่องดนตรี: เสียงร้อง
ค่ายเพลง: จีเอ็มเอ็ม แกรมมี่  (2530–2537) มาสเตอร์เทป  (2537–2550) อาร์สยาม  (2550–2560) แคทไนน์ สตูดิโอ  (2560–ปัจจุบัน)
 นักดนตรี
จินตหรา พูนลาภ มีชื่อจริงว่า จินตหรา กวีสุนทรกุล (ชื่อเกิด ทองใบ พูลลาภ, เกิด 6 มีนาคม พ.ศ. 2512) ชื่อเล่น ใบ,จิน มีเอกลักษณ์ประจำตัวคือ ผมบ๊อบหน้าม้า นักร้องลูกทุ่งหมอลำหญิงชาวไทย เจ้าของฉายา "นักร้องสาวสองพันปีผมบ๊อบหน้าม้าขาลำเทียน" "นักร้องลูกทุ่งหมอลำสาวเสียงพิณ" และ "ราชินีลูกทุ่งหมอลำ" คนแรกและคนเดียวของประเทศไทย เพราะเป็นบุคคลเดียวที่มีเพลงดังทั้งลูกทุ่งและหมอลำ และยังมีฉายาติดตลกอีกอย่าง คือ "แวมไพร์อีสาน" ด้วยที่เธอไม่แก่ขึ้นเลย
ตลอดระยะเวลาในวงการ 40 ปี เธอมีผลงานเพลงที่มีชื่อเสียงมากมาย อาทิเช่น ถูกหลอกออกโรงเรียน (2530), วานเพื่อนเขียนจดหมาย (2530) พลังรัก (2532), เจ้าบ่าวหาย (2536), รักโผล่โสนแย้ม (2540), ผู้หนีช้ำ (2541), น้ำตาสาววาริน (2542), รักสลายดอกฝ้ายบาน (2541), แตงโมจินตหรา (2544), มาทำไม (Feat. ธงไชย แมคอินไตย์) (2545), เต่างอย (2560) ฯลฯ และได้รับการยกย่องเชิดชูเกียรติให้เป็นศิลปินมรดกอีสาน สาขาศิลปะการแสดง (หมอลำลูกทุ่ง) ประจำปีพุทธศักราช 2562
เธอเกิดที่บ้านจานทุ่ง ตำบลสิงห์โคก อำเภอเกษตรวิสัย จังหวัดร้อยเอ็ด เริ่มร้องเพลงตั้งแต่ยังเด็ก หลังจากการประกวดร้องเพลงก็ได้รับการชักชวนจากชาย สีบัวเลิศ ให้เข้าเป็นศิลปินสังกัดจีเอ็มเอ็ม แกรมมี่ เธอออกอัลบั้มชุดแรกใน พ.ศ. 2530 ชื่อชุด ถูกหลอกออกโรงเรียน และใน พ.ศ. 2532 ผลงานเพลงอัลบั้ม ชุด พลังรัก ทำสถิติยอดขายเกิน 2 ล้านตลับ ซึ่งเป็นศิลปินคนแรกของค่ายจีเอ็มเอ็ม แกรมมี่ที่มียอดขายเกิน 2 ล้านตลับ และเป็นนักร้องที่มียอดขายเกินล้านตลับมากที่สุดในประเทศไทย โดยทั้งหมด 10 อัลบั้ม วานเพื่อนเขียนจดหมาย พลังรัก คอยรักต่างแดน เจ้าบ่าวหาย รักโผล่โสนแย้ม ผู้หนีช้ำ รักสลายดอกฝ้ายบาน น้ำตาสาววาริน น้ำตาหล่นบนเถียงนา แตงโมจินตหรา
ในปี พ.ศ. 2545 เธอได้รับความนิยมอย่างสูงสุดในการร่วมงานกับธงไชย แมคอินไตย์ ในเพลง "แฟนจ๋า" และ "มาทำไม" ใน พ.ศ. 2550 ค่ายมาสเตอร์เทปปิดตัวลง ได้ย้ายเข้าอาร์สยาม และออกอัลบั้มเดี่ยวทั้งหมด 9 อัลบั้ม ก่อนที่จะหมดสัญญาลง เมื่อปี พ.ศ. 2560 หลังจากนั้น เธอจึงมาเป็นศิลปินอิสระ และประสบความสำเร็จเป็นที่นิยมอีกครั้งในเดือนมกราคม พ.ศ. 2561 จากซิงเกิ้ลเพลง เต่างอย